**ΥΠΟΒΟΛΗ ΔΗΛΩΣΗΣ ΙΔΙΟΚΤΗΣΙΑΣ ΚΤΗΜΑΤΟΛΟΓΙΟΥ ΣΤΗ XIO**

**ΕΛΕΓΧΟΣ ΚΑΤΑΓΡΑΦΗΣ ΤΗΣ ΑΚΙΝΗΤΗΣ ΠΕΡΙΟΥΣΙΑΣ ΓΙΑ ΟΣΟΥΣ ΔΗΛΩΣΑΝ**

​

Ολοκληρώνεται την **Παρασκευή 17 Μαΐου 2024** η διαδικασία της Προανάρτησης κτηματολογικών στοιχείων, για όσους δήλωσαν την ακίνητη περιουσία τους στη **Χίο.**

Με την ημερομηνία αυτή δίνεται **μια ευκαιρία σε όσους ιδιοκτήτες δεν δήλωσαν την ακίνητη περιουσία** τους σε προηγούμενο στάδιο, να το πράξουν τώρα. Η δήλωση ιδιοκτησίας είναι μία εξαιρετικά απλή διαδικασία που απαιτεί ελάχιστο χρόνο. Όσοι δεν δηλώσουν την ακίνητη περιουσία τους κινδυνεύουν να μην συμπεριληφθούν στους καταλόγους της Ανάρτησης και να εμφανιστεί το ακίνητό τους ως αγνώστου ιδιοκτήτη, γεγονός που για την διόρθωσή του συνεπάγεται **χρόνο, κόστος και μελλοντικούς δικαστικούς αγώνες**

Η δήλωση ιδιοκτησίας μπορεί υποβληθεί είτε ψηφιακά στην ιστοσελίδα ktimatologio.gr και ktimatologio.gov.gr μέσω της **ψηφιακής υπηρεσίας «ΗΛΕΚΤΡΟΝΙΚΗ ΔΗΛΩΣΗ ΚΤΗΜΑΤΟΛΟΓΙΟΥ»** είτε στο Γραφείο Κτηματογράφησης, όπου το έμπειρο και εξειδικευμένο προσωπικό είναι στη διάθεση του για αναλυτικές οδηγίες και κατευθύνσεις τόσο σχετικά με τα απαραίτητα δικαιολογητικά και τον τρόπο εντοπισμού του ακίνητου όσο και για τις εξειδικευμένες περιπτώσεις δικαιώματος κτήσης με χρησικτησία ή κληρονομία.

Οι ιδιοκτήτες ακινήτων,οι οποίοι έχουν λάβει ήδη ατομικά τις σχετικές ενημερώσεις, μπορούν να διορθώσουν **ψηφιακά, εύκολα, γρήγορα και δωρεάν**, τυχόν λάθη στην καταγραφή της ακίνητης περιουσίας τους στο Κτηματολόγιο, καθώς **για πρώτη φορά** δίνεται η δυνατότητα της υποβολής της Αίτησης Επανεξέτασης Στοιχείων μέσω της νέας ψηφιακής πλατφόρμας του Κτηματολογίου, στο [ktimatologio.gr](file:///C%3A%5CUsers%5Cmgrigori%5CDesktop%5C%CE%91%CE%9D%CE%91%CE%A1%CE%A4%CE%97%CE%A3%CE%95%CE%99%CE%A3%20INTERNET-INTRANET%5CINTERNET%5C2024%5C%CE%A0%CE%A1%CE%9F%CE%91%CE%9D%CE%91%CE%A1%CE%A4%CE%97%CE%A3%CE%97%20%CE%99%CE%9A%CE%91%CE%A1%CE%99%CE%91%20%CE%A3%CE%91%CE%9C%CE%9F%CE%A3%20%CE%A7%CE%99%CE%9F%CE%A3%5Cktimatologio.gr) και ktimatologio.gov.gr, χωρίς να απαιτείται η επίσκεψη στο Γραφείο Κτηματογράφησης.

Συγκεκριμένα οι δικαιούχοι θα πρέπει να δουν και να ελέγξουν:

• Την περιγραφή και τη νομική πληροφορία των ακινήτων τους (Κτηματολογικός Πίνακας).

• Τα όρια των γεωτεμαχίων τους (Κτηματολογικό Διάγραμμα).

**Εάν συμφωνούν** με τα στοιχεία της Προανάρτησης, δεν χρειάζεται να προβούν σε άλλη ενέργεια.

**Εάν δεν συμφωνούν** με τα στοιχεία της Προανάρτησης, μπορούν να υποβάλουν, ατελώς, Αίτηση Επανεξέτασης Στοιχείων ψηφιακά στο [ktimatologio.gr](file:///C%3A%5CUsers%5Cmgrigori%5CDesktop%5C%CE%91%CE%9D%CE%91%CE%A1%CE%A4%CE%97%CE%A3%CE%95%CE%99%CE%A3%20INTERNET-INTRANET%5CINTERNET%5C2024%5C%CE%A0%CE%A1%CE%9F%CE%91%CE%9D%CE%91%CE%A1%CE%A4%CE%97%CE%A3%CE%97%20%CE%99%CE%9A%CE%91%CE%A1%CE%99%CE%91%20%CE%A3%CE%91%CE%9C%CE%9F%CE%A3%20%CE%A7%CE%99%CE%9F%CE%A3%5Cktimatologio.gr) και ktimatologio.gov.gr, χρησιμοποιώντας την **ψηφιακή υπηρεσία «ΠΡΟΑΝΑΡΤΗΣΗ».**

Εναλλακτικά, η αίτηση μπορεί να υποβάλλεται στο αρμόδιο Γραφείο Κτηματογράφησης, κατόπιν ραντεβού.

Ακολουθούν οι περιοχές και τα στοιχεία επικοινωνίας:

|  |  |  |
| --- | --- | --- |
| **Καλλικρατικός Δήμος** | **Προκαποδιστριακοί ΟΤΑ** | **Στοιχεία επικοινωνίας Γραφείου Κτηματογράφησης** |
| **Δήμος Χίου** | Αγίου Γάλακτος, Αγίου Γεωργίου Συκούσης, Αμάδων, Βέσσης, Βικίου, Βολισσού, Διευχών, Ελάτας, Καμπιών, Καρδαμύλων, Κεράμου, Κουρουνίων, Λαγκάδας, Λεπτοπόδων, Λιθίου, Μελανιού, Μεστών, Νέας Ποταμιάς (Ποταμιά), Νενητουρίων, Ολύμπων, Ομηρούπολης, Παρμπαριάς, Πιραμάς, Πισπιλούντος, Πιτυούντος, Πυργίου, Σιδηρούντος, Σπαρτούντος, Συκιάδας, Τρυπών, Φυτών, Χαλάνδρων | Αεροπόρου Ροδοκανάκη 3, Περιοχή Φάρκαινα Τ.Κ. 82100, Χίος Τηλέφωνο: 22715 00037 & 22710 25700email: chios@ktimava.grΙστοσελίδα: <https://www.ktimava.gr/> Ωράριο λειτουργίαςΔευτέρα: 8:00– 17:00Τρίτη – Πέμπτη - Παρασκευή: 8:00 – 16:00 Τετάρτη: 8:00 – 19:00 |
| **Δήμος Οινουσσών** | Όλοι οι ΟΤΑ |
| **Δήμος Ψαρών** | Όλοι οι ΟΤΑ |

*Πληροφορίες δίνονται από* ***Δευτέρα έως Παρασκευή*** *στo τηλέφωνo* ***210-6505600*** *από* ***08:30*** *έως* ***15:30*** *και στον ιστότοπο*[***www.ktimatologio.gr***](http://www.ktimatologio.gr)